CELEX: 32021D1407
Language: lt
Date: 2021-08-26 00:00:00
Title: Komisijos įgyvendinimo sprendimas (ES) 2021/1407 2021 m. rugpjūčio 26 d. kuriuo dėl ugniai atsparių degalų žarnų, ugniai neatsparių degalų žarnų, kingstonų ir laivo korpuso įrangos detalių, prie vidinių dyzelinių variklių pritvirtintų degalų ir elektros sistemų komponentų ir vairaračių darniųjų standartų iš dalies keičiamas Įgyvendinimo sprendimas (ES) 2019/919

2021 8 27   
               
               
                  LT
               
               
                  Europos Sąjungos oficialusis leidinys
               
               
                  L 303/8
               
            
         KOMISIJOS ĮGYVENDINIMO SPRENDIMAS (ES) 2021/1407
         2021 m. rugpjūčio 26 d.
         kuriuo dėl ugniai atsparių degalų žarnų, ugniai neatsparių degalų žarnų, kingstonų ir laivo korpuso įrangos detalių, prie vidinių dyzelinių variklių pritvirtintų degalų ir elektros sistemų komponentų ir vairaračių darniųjų standartų iš dalies keičiamas Įgyvendinimo sprendimas (ES) 2019/919
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2013/53/ES (2) 14 straipsniu daroma prielaida, kad gaminiai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka reikalavimus, kuriuos apima minėti standartai arba jų dalys, kaip nustatyta Direktyvos 2013/53/ES 4 straipsnio 1 dalyje ir tos direktyvos I priede;
                  
               
                     (2)
                  
                  
                     Komisijos įgyvendinimo sprendimu C(2015) 8736 (3) Komisija Europos standartizacijos komitetui (CEN) ir Europos elektrotechnikos standartizacijos komitetui (Cenelec) pateikė prašymą parengti ir peržiūrėti darniuosius standartus įgyvendinant Direktyvą 2013/53/ES, siekiant užtikrinti griežtesnių esminių reikalavimų, nurodytų Direktyvos 2013/53/ES 4 straipsnio 1 dalyje ir tos direktyvos I priede, palyginti su panaikinta Europos Parlamento ir Tarybos direktyva 94/25/EB (4), įgyvendinimą;
                  
               
                     (3)
                  
                  
                     Įgyvendinimo sprendimu C(2015) 8736 taip pat buvo paprašyta, kad CEN ir Cenelec peržiūrėtų standartus, kurių nuorodos paskelbtos Komisijos komunikate 2015/C 087/01 (5);
                  
               
                     (4)
                  
                  
                     remdamasis Įgyvendinimo sprendime C(2015) 8736 pateiktu prašymu, CEN peržiūrėjo toliau išvardytus darniuosius standartus, kurių nuoroda paskelbta Komisijos įgyvendinimo sprendimu (ES) 2019/919 (6): EN ISO 7840:2018 dėl ugniai atsparių degalų žarnų, EN ISO 8469:2018 dėl ugniai neatsparių degalų žarnų; taip pat darniuosius standartus EN ISO 9093–1:2018 ir EN ISO 9093–2:2018 dėl kingstonų ir laivo korpuso įrangos detalių ir EN ISO 16147:2017 dėl vidinių dyzelinių variklių, prie variklio pritvirtintų degalų ir elektros sistemų komponentų. Atitinkamai buvo priimti šie darnieji standartai: EN ISO 7840:2021, EN ISO 8469:2021, EN ISO 9093:2021 ir EN ISO 16147:2021;
                  
               
                     (5)
                  
                  
                     remdamasis Įgyvendinimo sprendime C(2015) 8736 pateiktu prašymu, CEN taip pat parengė naują darnųjį standartą EN ISO 23411:2021 dėl vairaračių;
                  
               
                     (6)
                  
                  
                     Komisija kartu su CEN įvertino, ar CEN parengti arba peržiūrėti standartai atitinka Įgyvendinimo sprendime C(2015) 8736 pateiktą prašymą;
                  
               
                     (7)
                  
                  
                     standartu EN ISO 7840:2021 nustatyti bendrieji reikalavimai ir fiziniai bandymai, taikomi ugniai atsparioms degalų žarnoms, kurios naudojamos benzinui arba su etanoliu sumaišytam benzinui ir dyzeliniams degalams arba su RRME sumaišytiems dyzeliniams degalams tiekti ir yra skirtos ne didesniam nei 0,34 MPa darbiniam slėgiui (jei tai žarnos, kurių vidinis skersmuo iki 10 mm imtinai) ir 0,25 MPa darbiniam slėgiui (jei tai žarnos, kurių vidinis skersmuo iki 63 mm);
                  
               
                     (8)
                  
                  
                     standartu EN ISO 8469:2021 nustatyti bendrieji reikalavimai ir fiziniai bandymai, taikomi mažuosiuose laivuose, kurių ilgis iki 24 m, įrengtoms ugniai neatsparioms degalų žarnoms, kurios naudojamos benzinui arba su etanoliu sumaišytam benzinui ir dyzeliniams degalams arba su RRME sumaišytiems dyzeliniams degalams tiekti ir yra skirtos ne didesniam nei 0,34 MPa darbiniam slėgiui (jei tai žarnos, kurių vidinis skersmuo iki 10 mm imtinai) ir 0,25 MPa darbiniam slėgiui (jei tai žarnos, kurių vidinis skersmuo iki 63 mm);
                  
               
                     (9)
                  
                  
                     standartu EN ISO 9093:2021 nustatyti reikalavimai, taikomi laivo korpuso įrangos detalėms, kingstonams, žarnų jungtims, jų jungiamosioms detalėms ir jų įrengimui mažuosiuose laivuose, kurių ilgis iki 24 m;
                  
               
                     (10)
                  
                  
                     standartu EN ISO 16147:2021 nustatyti prie vidinių dyzelinių variklių pritvirtintų degalų ir elektros sistemų komponentų projektavimo ir įrengimo reikalavimai, siekiant kuo labiau sumažinti degalų nuotėkį, elektros smūgio riziką, gaisro riziką ir (arba) plitimą mažuosiuose laivuose, kurių ilgis iki 24 m;
                  
               
                     (11)
                  
                  
                     standartu EN ISO 23411:2021 nustatyti mažųjų laivų, kurių ilgis iki 24 m, vairaračių konstrukcijos ir bandymų reikalavimai;
                  
               
                     (12)
                  
                  
                     standartai EN ISO 7840:2021, EN ISO 8469:2021, EN ISO 9093:2021, EN ISO 16147:2021 ir EN ISO 23411:2021 atitinka reglamentuojamus reikalavimus, nustatytus Direktyvos 2013/53/ES 4 straipsnio 1 dalyje ir tos direktyvos I priedo A dalyje. Todėl tų standartų nuorodas tikslinga paskelbti Europos Sąjungos oficialiajame leidinyje;
                  
               
                     (13)
                  
                  
                     standartu EN ISO 7840:2021 pakeičiamas standartas EN ISO 7840:2018. Standartu EN ISO 8469:2021 pakeičiamas standartas EN ISO 8469:2018. Standartu EN ISO 9093:2021 pakeičiami standartai EN ISO 9093–1:2018 ir EN ISO 9093–2:2018. Standartu EN ISO 16147:2021 pakeičiamas standartas EN ISO 16147:2017. Standartu EN ISO 23411:2021 pakeičiami standartai EN ISO 9775:2017 ir EN ISO 15652:2017, paskelbti Komisijos komunikatu 2018/C 209/05 (7);
                  
               
                     (14)
                  
                  
                     todėl būtina panaikinti standartų EN ISO 7840:2018, EN ISO 8469:2018, EN ISO 9093–1:2018, EN ISO 9093–2:2018, EN ISO 9775:2017, EN ISO 15652:2017 ir EN ISO 16147:2017 nuorodas Europos Sąjungos oficialiajame leidinyje (8);
                  
               
                     (15)
                  
                  
                     siekiant gamintojams suteikti pakankamai laiko savo gaminius pritaikyti pagal darniųjų standartų EN ISO 7840:2018, EN ISO 8469:2018, EN ISO 9093–1:2018, EN ISO 9093–2:2018, EN ISO 9775:2017, EN ISO 15652:2017 ir EN ISO 16147:2017 peržiūrėtas versijas, nuorodų į šiuos standartus panaikinimą būtina atidėti;
                  
               
                     (16)
                  
                  
                     Įgyvendinimo sprendimo (ES) 2019/919 I priede pateikiamos darniųjų standartų, parengtų siekiant užtikrinti Direktyvos 2013/53/ES įgyvendinimą, nuorodos. Į tą priedą turėtų būti įtrauktos nuorodos į darniuosius standartus EN ISO 7840:2021, EN ISO 8469:2021, EN ISO 9093:2021, EN ISO 16147:2021 ir EN ISO 23411:2021. Tame priede pateiktos nuorodos į darniuosius standartus EN ISO 7840:2018, EN ISO 8469:2018, EN ISO 9093–1:2018, EN ISO 9093–2:2018 turėtų būti išbrauktos;
                  
               
                     (17)
                  
                  
                     Įgyvendinimo sprendimo (ES) 2019/919 II priede pateikiamos darniųjų standartų, parengtų įgyvendinant Direktyvą 2013/53/ES, nuorodos, kurios išbraukiamos iš Europos Sąjungos oficialiojo leidinio. Į tą priedą turėtų būti įtrauktos nuorodos į darniuosius standartus EN ISO 9775:2017, EN ISO 15652:2017 ir EN ISO 16147:2017;
                  
               
                     (18)
                  
                  
                     todėl Įgyvendinimo sprendimas (ES) 2019/919 turėtų būti atitinkamai iš dalies pakeistas;
                  
               
                     (19)
                  
                  
                     nuo darniojo standarto nuorodos paskelbimo Europos Sąjungos oficialiajame leidinyje dienos to standarto laikymasis leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimas (ES) 2019/919 iš dalies keičiamas taip:
            
                        1)
                     
                     
                        I priedas iš dalies keičiamas pagal šio sprendimo I priedą;
                     
                  
                        2)
                     
                     
                        II priedas iš dalies keičiamas pagal šio sprendimo II priedą.
                     
                  
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
            I priedo 2 punktas taikomas nuo 2023 m. vasario 27 d.
         
         
            Priimta Briuselyje 2021 m. rugpjūčio 26 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2013 m. lapkričio 20 d. Europos Parlamento ir Tarybos direktyva 2013/53/ES dėl pramoginių ir asmeninių laivų, kuria panaikinama Direktyva 94/25/EB (OL L 354, 2013 12 28, p. 90).
         
            (3)  2015 m. gruodžio 15 d. Komisijos įgyvendinimo sprendimas C(2015) 8736 dėl standartizacijos prašymo Europos standartizacijos komitetui ir Europos elektrotechnikos standartizacijos komitetui dėl pramoginių ir asmeninių laivų, siekiant užtikrinti 2013 m. lapkričio 20 d. Europos Parlamento ir Tarybos direktyvos 2013/53/ES dėl pramoginių ir asmeninių laivų, kuria panaikinama Direktyva 94/25/EB, įgyvendinimą (dar nepaskelbta Oficialiajame leidinyje).
         
            (4)  1994 m. birželio 16 d. Europos Parlamento ir Tarybos direktyva 94/25/EB dėl valstybių narių įstatymų ir kitų teisės aktų, susijusių su pramoginiais laivais, suderinimo (OL L 164, 1994 6 30, p. 15).
         
            (5)  Komisijos komunikatas, parengtas įgyvendinant 1994 m. birželio 16 d. Europos Parlamento ir Tarybos direktyvą 94/25/EB dėl valstybių narių įstatymų ir kitų teisės aktų, susijusių su pramoginiais laivais, suderinimo (Darniųjų standartų pavadinimų ir nuorodinių žymenų skelbimas pagal Sąjungos derinimo teisės aktus) (OL C 87, 2015 3 13, p. 1).
         
            (6)  2019 m. birželio 4 d. Komisijos įgyvendinimo sprendimas (ES) 2019/919 dėl pramoginiams ir asmeniniams laivams taikomų darniųjų standartų, parengtų įgyvendinant Europos Parlamento ir Tarybos direktyvą 2013/53/ES (OL L 146, 2019 6 5, p. 106).
         
            (7)  Komisijos komunikatas, parengtas įgyvendinant 2013 m. lapkričio 20 d. Europos Parlamento ir Tarybos direktyvą 2013/53/ES dėl pramoginių ir asmeninių laivų, kuria panaikinama direktyva 94/25/EB (Darniųjų standartų pavadinimų ir nuorodinių žymenų skelbimas pagal Sąjungos derinimo teisės aktus) (OL C 209, 2018 6 15, p. 137).
         
            (8)  OL C 209, 2018 6 15, p. 137.
      
      
         
            I PRIEDAS
            Įgyvendinimo sprendimo (ES) 2019/919 I priedas iš dalies keičiamas taip:
            
                        1)
                     
                     
                        įterpiami šie įrašai:
                        
                                    
                                       Nr.
                                    
                                 
                                 
                                    
                                       Standarto nuoroda
                                    
                                 
                              
                                    „35.
                                 
                                 
                                    EN ISO 7840:2021
                                 
                              
                                     
                                 
                                 
                                    Mažieji laivai. Ugniai atsparios degalų žarnos
                                 
                              
                                    36.
                                 
                                 
                                    EN ISO 8469:2021
                                 
                              
                                     
                                 
                                 
                                    Mažieji laivai. Ugniai neatsparios degalų žarnos
                                 
                              
                                    37.
                                 
                                 
                                    EN ISO 9093:2021
                                 
                              
                                     
                                 
                                 
                                    Mažieji laivai. Kingstonai ir laivo korpuso įrangos detalės
                                 
                              
                                    38.
                                 
                                 
                                    EN ISO 16147:2021
                                 
                              
                                     
                                 
                                 
                                    Mažieji laivai. Vidiniai dyzeliniai varikliai. Prie variklio pritvirtinti degalų ir elektros sistemų komponentai
                                 
                              
                                    39.
                                 
                                 
                                    EN ISO 23411:2021
                                 
                              
                                     
                                 
                                 
                                    Mažieji laivai. Vairaračiai“;
                                 
                              
                  
                        2)
                     
                     
                        5, 6, 9 ir 10 įrašai išbraukiami.
                     
                  
      
      
         
            II PRIEDAS
            Įgyvendinimo sprendimo (ES) 2019/919 II priedas papildomas šiais įrašais:
            
               
                           
                              Nr.
                           
                        
                        
                           
                              Standarto nuoroda
                           
                        
                        
                           
                              Panaikinimo data
                           
                        
                     
                           „33.
                        
                        
                           EN ISO 9775:2017
                           Mažieji laivai. Nuo 15 kW iki 40 kW galios vieno užbortinio variklio nuotolinio vairavimo sistemos (ISO 9775:1990)
                        
                        
                           2023 m. vasario 27 d.
                        
                     
                           34.
                        
                        
                           EN ISO 15652:2017
                           Mažieji laivai. Mažųjų katerių viduje įrengiamos nuotolinio vairavimo sistemos (ISO 15652:2003)
                        
                        
                           2023 m. vasario 27 d.
                        
                     
                           35.
                        
                        
                           EN ISO 16147:2017
                           Mažieji laivai. Vidiniai dyzeliniai varikliai. Prie variklio pritvirtinti degalų ir elektros sistemų komponentai (ISO 16147:2002, A1:2013)
                        
                        
                           2023 m. vasario 27 d.“.